open-index/open-wikipedia-markdown huggingface dataset:
Third Mainland Bridge

**Third Mainland Bridge** na di longest of of di three brij wey konet Lagos Island to di mainland, di oda briji-dem wey dey Lagos na di Eko brij an Carter brij.
Na  di longest brij for Afrika bifor Egypt build dia brij for 1996 for Cairo wey long pas *"The Third Mianland Bridge*". Di  briji stat fom Oworonshoki kom konet to  Apapa-Oshodi expressway an Lagos-Ibadan expressway, an end for Adeniji Adele Interchange for Lagos Island. E stil konet for midu to *"Herbert Macaulay Way,*" Yaba. Na Julius Berger Nigeria PLC build di brij.
Na forma presidor Shehu Shagari stat di projet in 1980 an na forma Presidor Ibrahim Babangida komplit am in 1990; di briji longest na 11.8 km.
For 2006, plenti pipul wey dey yuz di briji, tok sey di briji dey shake an dem nid to du somtin kwik-kwik. Bicos of dis one, dem stat ripiye wok for difren- difren  pat of di briji for difrentl - difren time wey mek dem dey klose di briji somtime an opun am as soon as dem  finish di ripiye. Na for January 2013, dem finish di ripiye wok.
Som peson don tok sey crak don de dey di briji but govament don sey nothin laik dat. 
As dem de repair di eight lane bridge, Dem do small pent wok to mek di briji fain pas bifo. Dem paint di  briji guid wit di kolor of Nigeria: green, white, green, an dem still do som general painting to giv am nu luk. Dem complete di repair wok fo di briji an re-open am fo October 30, 2012. Evri wik, Di numba of pipu wey dey yus di "Third Mainland Bridge" plenti wel-wel. Pipu from Lagos Mainland to the Island, wey bi di ogbonge plez wey pipu de do bisnes fo Legos, and pipu fo Ikeja, Agboyi-Ketu, Ikorodu, Isheri, Oworonshoki, Gbagada, Yaba, Maryland and Oshodi de yus di briji evri-evri day. Di Third Mainland Bridge impotant wel-wel fo pipu to fit muv from place to place fo legos, na im mek dem de repair  am from time to time.
Fo 6 July 2020, dem tok sey dem go close di  Third Mainland Bridge fo six month becos dem wan do repair wok.
Dem stat repair wok from Friday, July 24, 2020 to January 24, 2021 fo replacement of bearing an worn-out expansion joint.

### Konstrukshun
Fo 1970, afta Nigeria civil war, di prize of crude oil stat to go up an Nigeria ekonomi kom de beta.
Bella Shmurda

**Abiola Ahmed Akinbiyi** (dem bon am for 27 January 1996), plenti pipul sabi am for im wok as **Bella Shumurda**, na Naija singa. Im song **Vision 2020** mek meni sabi im wok wel Wel.

## Hau e tek stat life an im wok
Bella Shmurda na nem wey plenti pipul sabi afta e sing "'Vision 2020"' an stil du di remix wit Olamide. E du plenti song insaid 2020, one of dem na "Cash App" e sing wit Zlatan Ibile. Im nem dey insaid pipul went fit win Headies Awod of next Rated 2020.

Insaid 2020, Bella Shmurda win Next Rated Awod an an Street Musik of di year for City People Entertainment Awards, im nem stil dey insaid pipul wey fit win "Revelation of the Year" awod for 2020.

For 2021, Bella Shmurda nem dey insaid pipul wey fit win "Next Rated" awod for di Headies. For June 2021, im song,*Cash APP* wey e sing wit Zlatan dey for *Most played song- Street Pop* for NET Honours.

Na onli Bella bi di Afrika artist wey dey YouTube program, wey bi YouTube Foundry Programme insaid 2021.

For June 10 2021, Bella let pipul sabi say im sekond EP  *High Tension vol 2*, go komot on July 2021, na for im Instagram e tek let pipul no. 

Bella fest du sho for 02 Arena insaid United Kingdom, for Wizkid's Made In Lagos concert insaid November 2021.

## Som hep wey e du
Bella ci one smol pikin wey dey sing Olamide's "Triumphant" song wey Bella sef sing insaid. Bella kon tok sey e go send di pikin go skol.

Wen Bella dey du im Birthday for January 2022, e tok sey e go give plenti pipul wey no too get food.

## <big>Som of im wok</big>
***'EPs***

.High Tension (2020)

.High Tension (2021)

Singles

### Singles
Ansu Fati

**Anssumane "Ansu" Fati Vieira** (dem bon am for 31 October 2002) na Spanish profeshona futbola wey dey pley as forwod for La Liga Klub Barcelona an di Spain nashona team.
Typhoid fever

**Tahifod fifa** or **Tahifod** na one disis wey one smol bateria wey bi Salmonella dey korse. Di sahin sey pesin get tahifod fit bi smol sahin or big sahin an e fit don dey sho six days or 30 days wey di salmonella bateria don enta bodi.For dat time, hi fifa go dey du pesin for meni days.Pesin go dey taya, bodi go dey pain pesin, pesin go dey go shit enihow, hed go dey pain pesin an pesin fit dey vomit.
## How pesin tek dey kach Tahifod fifa
Na human bein dey kari di disis pass go giv diasef.Dis one dey hapun wen di bateria wey dey inside di shit of one pesin rish di mouth of anoda pesin.Som pipul fit get am for bodi an dey no go no sey Dem get am bikos notin dey du dem bot if dey shit an e rish oda pipul mouth by fly wey rest ontop food, di pesin fit get tahifod.

## How dokitor fit no sey you get Tahifod
Na one test wey dem dey kol "*Widal test"* dikito fit yuz no if pésin get Tahifod fifa.Na pesin bulod, bone marrow or pesin shit mis wit dat Widal test (di test na to si how bodi dey fight salmonella if e dey bodi inside lab).
For kontrie wey no get moni, wey dey no sey no bi malaria, disenteri or nemonia, na to giv di pesin one medisin kol kolofenikol an wait for di risot for di Widal test.
Widal test na test wey serum of di bulod an salmonella bateria wey don kpai an som antigens.If di pesin serum get tahifod di test go sho dey smol smile tins like stone dey am.If di test dey klair e mins sey di pésin no get Tahifod bi dat.
**Rapid diagnostic tests**
Rapid diagnostic test like Tubex, Typhidot an Test-It too dey sho if pesin get tahifod.
## Wetin pesin fit du not to kach tahifod fifa
Pesin go nid to dey klin an di sorandin too go dey klin bikos tahifod like to waka for deti sorandin wey shit fit kom klose to fud an drink.Pesin go nid to arenj fud well by making suo sey dia hand klin.Pesin nid to put klorin inside drinking wota bikos klorin dey kil tahifod wey dey inside wota.
Artisan

Artisan na one wod  wey dem boro from french langwej for 16 century.
Artisan na pesin wey don Len hand wok an kom Sabi di wok wel wel espeshali pesin wey dey du hand wok bot no dey tu mosh dey yuz meshing.
Durin di taim wey oyibo pipul dem dey kol "Middle Age", na enibodi wey dey yuz hand tek mek sontin an pesin wey dey wok 
for pipul to kolet money naim Dem dey kol Artisan.

Naija get difren difren pipul wey pas 300,000 wey dey do hand wok for Lagos- wey bi di ples wey plenti pipul dey do biznes.
Daddy Freeze

**Ifedayo Olarinde** (dem bon am for 6 May 1976) wey pipul sabi am as **Daddy Freeze**, na Naija Romanania broadcaster an redio tok show.

=Hau e tek stat life=
Ifedayo Olarinde wey dem bon for Cluj-Napoca, Romania get Naija papa an e mama na Romania. E yuz plenti of im yong years for Ibadan, Oyo Stet wia e go International skul, an e get digri for Sociology fom di yunivasiti of Ibadan. Na for Oyan Town for Odo Otin local govment for Osun stet.

=Hau e tek wok=
Shoemaking

Na how dem dey mek shu na im dem dey kol *"shoemaking*".
Na one bai one na im dem dey yuz hand tek mek shu, an na join bodi of shumeka/kobla(pesin fit kol am kodwaina) dey du am.
Plenti plenti pipul wey bi Oga, join man an pipul wey dey len wok for 18 senturi dey join hand togeda wok for inside one shop bot dem go share di wok bitwin dem sef.
Wen kostoma kom inside shop, dem go mesho di pesin.Afta dem don mesho di pesin, dem go du shu bot di kostoma go go kom bak kom kolet e niu shu.
Na efribodi wan get shu, an di shu dey kos rish di moni wey pesin dey kolet if e wok for one ful day as joinman.
Pipul wey dey mek shu mek plenti moni for 18 senturi an som pat of 19 senturi bot trobul stat wen big big kompini kon stat wok wen 19 senturi don almos end.
Kompini wey dey yuz mashing tek du plenti plenti shu at wans don dey mek di wok taya pipul wey dey yuz ordinari hand tek du am, even sef di kompini dem dey shuk eye for di smol smol tins wey pipul wey dey yuz ordinari hand dey du shu no dey fitdo wel wel.
Christopher Nelme, of England bi di fest pesin wey dey mek shu for Amerika.
E traful on top of wota(sea) from Bristol go Virginia for 1629.
COVID-19 Pandemic

**COVID-19 Pandemic ** wey pipul sabi as di **coronavirus pandemik** na one disis wey dey hapun for di hol wold wey one vairus kol SARS-CoV-2 dey korse.Na for Wuhan for China dey fest sabi dis vairus.Di December 2019, Pupil du dia best mek di korona vairus no komot fom China so far di disis no go kach oda pipul for di wold but dis tin no wok.Di *"World Health Organization (WHO)"* tok sey di disis don bi konsain for di wold for January 30, 2020.WHO tok for March 11, 2020 sey di disis don almost rish di hol wold.By November 24 2022, Korona vairus don kos problem wey rish 639 millions an 6.62 million don kpai bikos of di vairus. Dis one mek Kovid-19 one of di badest sickness in histrie.
Di sahin wey go sho sey pesin don get Koro( Korona vairus) bi fifa, koff an pesin fit dey Taya. Pesin fit even get koro an e no go no ontime bikos e fit no sho one sahin of di siknes.Di siknes dey kwik kwik sho for pipul wey don old an pipul wey don get som siknes for bodi bifor Koro kom enta di bodi.
## Kasis of Korona vairus
Ofishia kasis wey di ples wan tok abaut na di nomba of pipul wey dey don test sey dey get di koro vairus.Bikos of di ojoro or wayo wey den happun if dey wan kaunt pipul wey get di siknes, di nomba of pipul wey get am plenti pass di nomba wey dey kaunt. Meni kontrie wen dey fest atata to kaunt pipul wey get koro no fest dey kaunt pipul dey di sahin neva too sho for dia bodi.Di pipul wey too fat, wey get dihabetis, wey dey hat too dey kut na im dose kontrie fest dey test for koro bikos na dem dey sho sahin of koro fast.
For di year 2020, di ripot for China sho sey pipul wey dey bilow 20 years no too dey kach korona.Dis one fit min sey onda twenty pipul no do dey kach di siknes or dey sahin OF di sikness no too dey sho for dia bodi.
Anoda stodis for China stil sho sey na lai, sey korona vairus no dey luk faze sey na bot pikin an big pipul di siknes dey kach.
## Pipul wey don kpai bikos of Korona vairus
As of December 2020, Pipul wey don kpai bikos of koro don pass 6.64 million. Di fest pesin wey kpai bikos of koro hapun for Wuhan wey dey China for January 9, 2020.
By di time wey May 2022 go rish, WHO tok sey pipul wey koro don kpai pass 14.9 million.
Di time wey di koro enta bodi an di time wey pesin fit kpai na bitwin 6 days to 41 days. Di time wey meni pipul dey kpai pass na 14 days afta koro don enta bodi.
## Sahin sey pesin get Korona vairus
Sahin plenti wey dey sho sey pesin don get Koro. Som sahin no too get pawa like dat but odas strong wel wel. Some sahin na Hedik, pesin fit no dey smell tins wel, kata dey komot for nose, bori dey pain pesin, turot go dey dry, fifa, pesin go dey shit wota wota shit enihow an pesin go find am had to Briet well.Two pesin fit get Koro an na difren sahin dey go dey sho.
## How pesin fit get Korona vairus
Pesin fit get am wen pesin wey get di koro for bodi briet, tok , sneeze an dia split enta anoda pesin wey no get am mouth.
## How pesin fit no get di Korona vairus
Pesin fit go get injection wey Oyinbo dey kol *"Vaccination *", mek pesin no komot for house, mek pesin dey wash hand wit soap an wota, mek pesin no go nia pipul,
Ovie Omo-Agege

**Obarisi Ovie Omo-Agege** CFR (dem bon am for 3 August  1963) na Naija lawya an Politishian na im bi di Deputy President of the Nigerian Senate. Na im stand for Delta State Central insaid Naija Senate. Omo Agege na fom  Orogun clan wey bi Urohbo pipul wey dey Ugehlli North Lokal Govment of Delta State. Na 11 June 2019 im bi di Deputy President of the Naija Senate afta e win Ekeremadu wit 31 votes. 

Na Omo- Agege bi di fest Pesin fom Delta State wey go bi Deputy President of the Nigerian Senate.

## How e tek stat lif
Na for 3 August 1963 dem bon am insaid Delta State. E go St. George Grammar School, Obinomba Obiaruku, Delta State.

## Skol wey e go
Na law e go stodi for University of Benin insaid 1985. Dem kol am for insaid Nigeria Bar insaid 1986.

For 1983 e get degree for law fom Tulane University Law School.

## Im Wok
Dem post Omo-Agege go Kwara stet for National Youth Service Corps (NYSC) to sarf im kontri. Im finish im National Youth Service Corps (NYSC) for Naija Police force, Kwara Stet Command. Omo Agege fest wok for Pat Okupa & Co. wey dey Lagos insaid 1987.

For 1989, e dey insaid pipul wet stat; Agege & co. Omo Agege go United States of America insaid 1990, e go wok for Charles O Agege law ofis wey dey Los Angeles, California.

## Politis Life
Omo Agege stat politis onda People Democratic Party (PDP). Di fest time wey e won go for House of Representatives onda People Democratic Party (PDP) for Delta Stat, e no enta. Insaid 2003, bifor bifor Delta Stet Govnor, James Ibori, mek Omo Agege one of im adviser, wey e du for two years. Dem stil leta giv am anoda post wey bi *Commissioner for Special Duties*. E go try enta for Delta Stet Govnor but e loss for People Democratic party (PDP) primary to Govnor Emmanuel Uduaghan. Na im bi di *Secretary to di Stet Govnor* insaid Delta Stet, onda Govnor James Ibori for 2007. E go for Senate onda Labour Party insaid 2015. E enta as senator wey dey for Delta centra on 28 March 2015.

E komot for Labour Party kon go All Progressive Party (APC) 7 March 2017. Na im enta enta senator for Delta Stet insaid 2019 eleshion. On 11 June 2019, na im bi di niu Senate *Deputy President*.

## Katakata wey hapun
Insaid 2018, dem tok sey e Kari som pipul go skata Senate hause.

## Pasonal life
Omo-Agege get five pikin an im wif na Rose Mary Omo-Agege.

## Awods
President Muhammadu Buhari giv Omo-Agege Order of the *Federal Republic of Nigeria(CFR)*, insaid October 2022.
Bajoga

**Bajoga** na town and headquarters of Funakaye, wey bi local government area for di Northern area inside Gombe State, Nigeria. Di place na 9 kilometres (5.6 mi) south of the Ashaka Cement factory. Na common place wey local workers dey enter transport go destination or work.

JIBWIS Islamic Science Secondary School na im be di first private secondary school wey open for di city on 22 October, 2007.

Di grave of di Sultan of Sokoto wey dem kill tété during colonialism na Bormi, 1 kilometre (0.6 mi) away from Bajoga im dey.

Along di railway, na im Gombe State Polytechnic Bajoga and other markets where dem dey sell things like food and clothing.

## Transport
Bajoga get airpot,  Bajoga Northeast Airport and train line on the national railway network. Funakaye (or Fukanye) Local Government Mass Transit get im own main terminal for mid-town Bajoga.

## References
Adim Williams

**Adim Williams** na Naija fim dareto wey pipul sabi wel wel for e wok on *Abuja Connection trilogy of films*.

E don wok wel wel for Nollywood fim indostri sins 2002, wie e don daret fim wey go reach 28 bifo 2006 go end.

Di fim wey bi *Joshua* wey e du na di fest Nollywood fim wey go dey for American DVD market. Na for December 2005 dem put di fim for maket. E dey among di popula fim akto wey dey for di fim wey dem kol "The Interview".

Adim Williams na dareto and raita, wey pipul sabi for som of e fim like Mr. Ibu in London (2004), Crying Angel (2005), and Valentino (2002).
Damilola Adegbite

**Damilola Adegbite** (dem bon Oluwadamilola Adegbite for 18 May 1985) na one Naija wuman wey dey akt muvi, model, an pesin wey dey sho wel wel for Telefishon.
Na Damilola du Thelma Duke for insaid Tinsel, an kemi Williams insaid di muvi Flower Girl.
Na Damilola win di award for bi di Best woman for insaid play wey dem dey sho for Telefishon for 2011 Naija Entatenment Award.

## Shot histri of im Laif
Na Surulere, for Lagos Stet dem bon am.
Na Queen's kolej for Yaba shi go insaid Lagos an shi stodi Business Administration for Bowen Yunifasiti wey dey Iwo, for insaid Osun Stet.
Na Tinsel bi di first muvi shi du.
Shi sho wel wel for insaid advatisment an shi host some program ontop Telefishon.
Im pasona Laif.
Adegbite stat to dey love one man wey  dey akt muvi,wey im nem na Chris Attah. Na wen dem dey akt one Telefishon play,wey dem kol Tinsel for August 2014,naim dem mit.
Adegbite an Attoh du praivet marej for Accra,insaid Ghana for February 14,2015.
Dem bon dia fest boy -pikin wey dem kol Brian for September 2014.
Nius pipul tok sey Adegbite an im husband skata dia marej for September 2017.Na Adegbite fes dilit Chris Attoh nem from im social midia akaunt an dis sho sey dem no dey togeda again.
Shi stop to dey folo Chris Attoh for Instagram, dilit Chris foto dem komot for im social media akaunt.Afta som hawa 
dem,wen dem dey intafiu am,Chris Attoh sef tok sey na tru sey dia marej don skata.
Dakauta

**Dakauta** na one bifor bifor Sultan for Kano wey bi sey na onli one day e tek bi Sultan for 1452.
## E life akordin to Kano kroniku
One buk wey Palmer rait for 1908 wey dem du for Oyinbo langwej as Kano kroniku tok sey:
Na Dakauta bi di 17 pesin wey bi di Sarki for Kano.Dakauta na pesin wey no  fit tok.E pipul dem for Kano tok sey" if dem mek am di Sarki, dis one fit mek am tok.
When dem mek am Sarki, afta one day an E no stil tok dem quick quik remuv am.
-Kano Kroniku
Dahomey

**Dahomey** na one  bifor bifor kindom for West Afrika wey dey for di ples wey pipul don dey kol Benin now araud 1600-1904.
Dahomey stat to gro on top Abomey land amog di Fon pipul for eli pat of 17 senturi an kon ton to aria wey get pawa for 18 senturi as dem dey mek di south big wel wel so dat dem go fit  win big-big siti-dem like Whydah for Whydah kingdom wey dey for Atlantic aria an dis tin kom giv am shans to tek enta difren-difren bizness for di kontinet.
In d 19 senturi, Dahomey Kingdom ton to veri impotant Stet Afta wey dey stop to dey du boi-boi for Oyo Empaya.Las-las Oyibo pipul-dem fom Europe kom rait plenti-plenti tins about di Kingdom an Dahomey kom ton to one of di Kindom-dem for Afrika wey Oyibo pipul for Europe no wel-wel.
Dahomey na one impotant kingdom wey dey gro with di moni wey kol fom dis fight fight an dia slave Bizness.Dahomey get artwok, an one Armi wey bi sey na onli wuman ful di Armi an dey like to du one riligion akt wey bi Vodun.
As Dahomey empaya dey gro,na so slave bizness sef dey gro for Atlantic aria, as tins dey chenj kom mek Oyibo pipul dem no Dahomey as kindom wey dey soplai Slave pas.Wen Dahomey kindom Dem go for war an to fight dey Dem tek pipul wey dem win as slave, an Oyibo pipul go kolet dem from Dahomey pipul an yuz guns, gun pawda, kories, siga, an ogogoro as moni to pai dem. Di oda slave wey Oyibo no gree kolet go dey du slave for Dahomey. Dey fit dey wok for king farm or dey fit yuz dem as sakrifa for díá oraku.

For 1840s, Dahomey pawa stat to dey wik smol smol bikos Oyibo dem no wan dey kolet slave again an Oyibo dey mek suo sey di bizness of slave no go again.Anoda tin wey wik Dahomey kindom bi di fight wey happun bitwin Dem an Abeokuta wey dey onda Oyo Empaya. Dahomey Solja no win day fight.
Dahomey Empaya kom stat to get wahala wit France ova win díá land rish an dis one korse di Fest Franco-Dahomey War for 1890 an na France win for date war.Di Dahomey kindom fanali skata in 1894 wen di France solja win di last king of Dahomey Béhanzin for di sekod Franco-Dahomey War an dis mek France Govament join di land of Dahomey to di land wey dey kontrol as French West Afrika .Leta, France kom giv Dahomey indipendet in 1958.
FIFA World Cup

**FIFA Wold kop** wey pipul sabi as **Wold kop** na one intanashional futbol kompetishion wey sinior men Nashional tim memba wey dey onda FIFA dey plai.Na FIFA dey kontro enitin wey konsain Futbol.Na four four years dem dey plai di Wold kop sins dey stat di kompetishion in 1930.Di onli time wey dey no du di Wold kop na 1942 an 1945 bikos dat time Sekod Wold War happun for dat pirod.Di last kontri to win di Wold kop na France an na Russia kontri host di kompetishion in 2018.
Bifor eni tim go fit plai for di tornamet, dey go fest kuolifae, an dis kuolifae games go happun bitwin di three years wey dey bifor anoda Wold kop go stat.Afta dat, dey go chuz di 32 tim wey go plai di tornamet for di kontri wey dey wan tek plai di game.
Di kontri wey dey wan yuz for di tornamet go plai for di wold kop. Dey total final wey den don plai for wold kop rish 21 for 2018 FIFA Wold kop an di total nomba of kontri wey dey enta to plai for wold kop tornamet rish 79 in 2018 wold kop.Na 8 Nashional tim don win di tornamet. Brazil don win am for five times an na dem bi di onli Nashion wey don plai for all di times wey Wold kop don stat.Di oda Nashion wey don win di kop na Germany(4 time), Italy(4 time). Argentina (2 time) France(2 time), Uruguay(2 time). Spain(1 time) an Spain(1 time).
Na wold kop bi di sport wen big pass an na e stil bi di sport wey pupil dey luk pass for T.V. Pipul wey luk 2006 Wold Kop go rush 26.29 billion an pipul wey luk di final of dat Wold Kop go rush 715.1 million. 
Na seventeen kontri don host di Wold kop an Brazil, France, Italy, Germany an Mexico don host am 2 time. Di kontri wey don host di wold kop one time bi: Uruguay, Switzerland, Sweden, Chile, England, Argentina, Spain, USA, Japan an South Korea join bodi host one, South Africa an Russia.Na Qatar dey host di 2022 Wold Kop an na Canada, USA an Mexico go join bodi host di 2026 Wold Kop.
Cyrus Chothia

**Cyrus Homi Chothia** (19 February — 26 November 2019) na England sayentist wey don stodi how tins de happen inside livin tin (Biokemist). E don ritaya for Medical Research Council (MRC), Laboratory of Molecular Biology (LMB)for Yunifasiti of Cambridge an e bi fellow for Wolfson kolej.Chothia leta go Durham Yunifasiti kom get Bashelor for Seyens digri for 1965.
Chothia kom konplit e Master of Sayens digri for Birkbeck Kolej for 1967 and PhD for Yunifasiti Kolej London.Na  Linus Pauling son Peter Pauling  bi e supafaisor.

## E research an wok
Afta Im PhD,Chothia work for Laboratory of Molecular Biology (LMB)for three yias.
E kom wok wit Micheal Levitt for *Weizman Institute of Science* and e stil wok wit Joel Janin for Institute Pasteur for Paris.
For 1976, Chothia kom go England bak go work for University College London and Im work for LMB.E join-bodi wit Arthur Lesk tek sho sey proteins dem dey folo join-bodi to chenj hai dem bi for inside bodi.
For 1992,E tok sey plenti plenti Proteins dem dey wey get smol smol size.
E stil join-bodi wit Alexey Murzin, Steven Brenner and Tim Hubbard tek do di Structural Classification of Proteins Database(SCOP),one kain Preodic Table wey dey for proteins dem.
E stil wok Julian Gough tek do Superfamily Database wey dey yuz Hidden Horkov Model tek know difren difren stej
dem wey bi like di one wey pipul don know bifor.
As Im dey wok dey go,Chothia supafais 19 student dem wey do PhD,dia nem dem na Alex Bateman,Steven E.Brenner, Mark Bander Gerstein,Julian Gough,Sarah
Teichmann,Bissau Al-Lazikani,Goga Apic
Samantha Berre,Mathew Bashton,Dan Bolser,Micheal Bremang,Bernard do Bono,
Emma Ganley(nee Hill), Martin Madera,
Siarhei Maslau, Susan Miller, Jong Park
(aka Jong Bhark),Rajkumar Sasidharan and Christine Vogel.
## Im Awod and Honor Dem
Dem elekt Chothia as Fellow of do Royal Society (FRS) for Yia 2000.

For inside Im Satifiket, dem rait  sey:

Dr. Chothia don sho as Amino sequence for Protein dem dey arenj dem sef, as dem dey wok and hau dem tek kom life.As Im tek tok di mata, e don sho us as dem tek dey for difren difren klas wey meni pipul  don know.E don sho as Proteins dem dey chenj and as dem dey do oda tins dem.E don helep us know sey as Proteins dem  dey difren-difren  don mek dem fit alau Immunoglobin dem to fit know plenti-plenti difren Antigens.For 2015, dem elekt Chothia as Fellow of International Society for Computational Biology ((ISCB)and dem gif am di ISCB 
Accomplishment by a Senior Scientist Awod bikos of hau e tek yuz Computation tek know as Proteins dem tek dey.David Haussler and Micheal Waterman dem sef kolet Awod di sembtime wey Chothia kolet
Dan David Prize Awod for Yia 2015 bikos of efri tin dem wey e do do for Bioinformatics wok dem.￼
Enoch Adeboye

**Enoch Adejare Adeboye** (dem bon am for March 2, 1942) na Naija pasto an Jeneral ovasiya of Redeemed Christian Church of God.

## How e tek stat life
Dem bon Enoch Adejare Adeboye on March 2, 1942 in Ifewara wey dey nia Ife in Souta Rijion in Naija.Enoch Adeboye famili no too get moni
## How e tek go skull
Adeboye in 1956 stat to go Ilesha Grama Skul wey dey Ilesha for Ogun Stet.Afta dat time, e fest go University of Nigeria, Nsukka (UNN) in Nsukka bot e no finish di skul bikos of di Naija sivu war.Adeboye kom go rid Matimatis an get e fest digri in 1967 for Univasiti of Ife. (di nem of di skul now na Obafemi Awolowo University).
In 1967, Adeboye kom mari e wife, Foluke Adenike an dey bon four pikin:
* Adeolu Adeboye
* Bolu Adubi ( née Adeboye)
* Dare Adeboye
* Leke Adeboye
In 1967, Adeboye get Masta digri in Hydrodynamics fom Univasiti of Legos.In 1975, e get e Ph.D in Applied Mathematics fom di Univasiti of Legos.

## E wok as pasto
Adeboye join di Redemed Christian Church of God in 1973 an e du intapreta for di chorch bifor dey mek am pasto.Na pa Josiah Akindayomi in 1975.Adeboye kom bikom jeneral ovasiya of Redeem Chorch in 1981.For three years, Adeboye dey wok for University of Ilorin (Unilorin) an at di sem time, e dey du pasto.
Afta three years wey e dey du tishin an prishin togeda, Adeboye stop to dey tish an yuz all e time an pawa faze prishin.Bifor Adeboye bikom di Jeneral ovasiya of Redeem Chorch, di Chorch no too popula like dat. Adeboye hep di chorch to dey kontri wey go rish 198 kontri an pipul wey dey go di chorch in Naija pass 14 million.Adeboye tok sey e plan na to mek sure sey mek pipul dey si di Chorch evri 5 minit wey dem don waka.
Pipul tok sey Adeboye na pasto wey like to dey prish abaut moni an propati an e sef no folo dem chenj wod bikos of dat.
Bikos Govament tok sey mek enibodi no yuz more dan 20 years tek du oga for organazashon wey no bi biznes Organazashon an sey mek enibodi wey don pass 70 years no bi oga, Adeboye risain as Jeneral ovasiya in 2017.
Adeboye du e 80 years betday in 2022 an e giv hospitu plenti tins on dat day.

## Buk wey e don rait
Adeboye don rait meni buk, some of Dem na:
* Open Heavens Daily Devotional
* Lessons from the Sower
* Christian Moderator
* Deadly Enemy of Man
* Divine Favour
* Kingdom Prosperity
* Fruits of the Spirit
* God of Wonders
* God’s Remembrance and Deliverance
* Prevailing Prayers
* The Wonder Working God
* Transitions
* Mathematics & Greatness
## Yunivasiti wey e don dash moni
Adeboye don dash four Naija Yunivasiti tins.Di yunifasiti wey e don dash tins inklud: Obafemi Awolowo Yunivasiti an Yunifasiti of Nigeria
## Awod wey e don risiv
Newsweek (2008) tok sey Adeboye bi one of di fifti pupil wey get pawa for di hol wold.
*New Africa Magazine* (2019) tok sey Adeboye dey among di 100 pipul wey get mouth pass for Afrika.
## E pasonal life
On February 17, 1967, Adeboye mari Folu Adeboye. E don bon four pikin-dem (three boiz and one gel) and Adeboye get plenti gran-pikin.

On May 4, 2021, Adeboye pikin Dare Adeboye kpai at di age of 42 years.
Wuman-dem an Kolsho-dem

Dear Wiki Komuniti,
Kristmas greetin an hapi niu year 2023,
We dey invite una to arrenj di Wuman-dem an Kolsho-dem 2023 raitin kompetishion wey go stat fom February 1, 2023 go rish March 31, 2023 for una lokal wikipedia.
Five laws of library science

The **five laws of library science** na tihori wey S. R. Ranganathan sojest in 1931, detailing di principles of operating a library system. Plenti librarians from di wold agree sey di laws na dem be fondashons for dia filosofi.

Dis laws, as Ranganathan's tek arenj dem bi *The Five Laws of Library Science*:

# Book na for use.
# Every body with him own book.
# Every book its reader.
# Save the time of the  readerr.
# Library na growing organism.

## Further reading

*  
*  
*  
*
Geography of Nigeria

Nigeria na kontri inside West Africa, wey e dey share land borders with di Republic of Benin to the west, Chad and Cameroon to the east, and Niger to the north. Its coast lies on the Gulf of Guinea in the south and it borders Lake Chad to the northeast. Di meni-meni ogbonge beter place inside Nigeria an di Adamawa Plateau, Mambilla Plateau, Jos Plateau, Obudu Plateau, di Niger River, Benue River, and Niger Delta.

## See also

* Climate change in Nigeria
Economic and Financial Crimes Commission

**Economic and Financial Crimes Commission** (EFCC) na Naija law enforsimet agent wey dey chuk eye for krime abaut moni Palava an 419 issue.
Na for 2003 dey fom EFCC bikos of di komplain wey di inta-govamet organizashion wey di nem bi FATF (Financial Action Task Force on Money Laundering) abaut Naija.FATF nem Naija as one of di twenty-three kontris wey dia hand de inside deyti moni bizness like teroris an drug bizness.
Na Abuja bi dia hed-ofis.
## Di wok wey dey don du
EFCC onda dia forma lida, Nuru Ribadu dey dudia best to harest meni big pipul wey don put hand for kriminal mata.E don harest pipul like forma Naija shif law ofisa an meni bank shif esekutiv.In 2015, di EFCC harest govamet pesin wey bi Diepreye Alamieyeseigha.
For September 2006, di EFCC don get 31 of di 36 stet govanor wey EFCC dey luk into dia mata for koropshion.
For December 2007, di fediral govament Afta wey EFCC don chuk eye into dia mata tok sey dia hand klin an tok sey nek dey kom bak to di kontri.Meni Naija niuz pepa like *"This Day"* Kari di tori an di tok wey Fediral govamet abaut di mata.
For April 2008, di EFCC stat to dey chuk eye for forma Naija presidor gel pikin Iyabo Obasanjo-Bello bikos e kolet Ten million Naira ($100,000) wey dey thif for di dipatmet *"Ministry of Health"*.
EFCC Kari di forma Health Minista (Professor Adenike Grange) an e sekod go kot bikos of di moni wey pass 30 million Naira ($300,000) wey lost from di ministri dipatmet wey sopoz dey for di dipatmet poket.
For June 6, 2008, Chif (Mrs) Farida Mzamber Waziri enta as di oga patapata for EFCC.For 6 August 2008, di komot di posishion of di forma oga patapata of EFCC from AIG (Assistant Inspector General) to DCP (Deputy Commissioner of Police)
Di pesin wey dey kontro di kriminal investigeshon of EFCC, Abdullahi Muazu, na e dey finish e life for Kaduna on September 14, 2010. E don dey chuk eye for meni bank ogas wey EFCC dey kweshon.
Forma presidor komot Farida Waziri as Oga patapata of EFCC on 23 September 2011 an e pik Ibrahim Lamorde as pesin wey go fest jost dey di posishon.In 15 February 2012, di Naija sineti konfam Ibrahim Lamorde as di oga patapata for EFCC.
Wen Muhammadu Bihari enta as Naija presidor, e komot Ibrahim Lamorde as oga for EFCC an pik Ibrahim Magu for November 9, 2015.Di sineti no gri konfam Ibrahim Magu as di Oga patapata of EFCC on two okeshion bikos of sekioriti ripot by pipul wey dey wok for *law enforcement agency * giv.
Di *Department of State Services* join hand wit *Nigeria Police Force* harest Magu for July 6, 2020 an kari am go Naija presidor villa for som kweshon on korupshon wey pipul tok sey e du.On 7 July 2020, dey sospen Ibrahim Magu as di Oga patapata for EFCC onti investigashon finish on am.
For July 10, 2020, Naija presidor Muhammadu Buhari pik Mohammad Umar Abba as pesin wey go dey akt as oga patapata for EFCC onti di mata for kot finish.
For February 16, 2021, presidor Muhammadu Buhari nominee Abdulrasheed Bawa as pesin wey go bi di oga patapata for EFCC
Comfort Ekpo

**Comfort Ekpo** (dem bon for 12 November 1954) na one Naija pesin wey bi Vice Chancellor for Yunifasiti of Uyo.
Dem born Comfort Memfin Ekpo for Uyo for 1954. Na Etim Udoh Isol and Nyon Sam Akpan bi Im papa and mama. E first stat to dey wok as Sunday School tisha and e dey wok for Cross River Yunifasiti as pesin wey dey helep Tisha for 1983 to 1991.
Na Ekpo bi di nomba 4 Vice-Chancellor for Yunifasiti of Uyo and di first wuman wey bi Vice-Chancellor.For December 2015,shi sorpos komot for di posishon
bikos dem don chuz Professor Enefiok Essie to bikom do niu Vice-Chancellor bot shi rait leta gif di minista of Edukeshon Adamu Adamu sey mek dem wait smol bikos of di sex aligeshon mata wey dem put for Essien head wey tori pipul dey tok abaut.
Colin Udoh

**Colin Udoh** na one Naija Jornalist and sport Telefishon Tori tok-tok pesin.
For nau, na Kwese Sports Colin dey folo wok. E don sho wel-wel for join-bodi sport Tori tok-tok for Super Sports Telefishon Network and Im don rait for di African Football Magazine, Kick Off.
E don wok as Media Officer for Naija Football Federation.
Udoh mari one Naija wuman wey bi International Football pleya,Mercy Akide.
For one intafiu, e tok sey im enjoi di wok wey Im do for Naija as Media Officer,and di problem dem.E stil tok sey im no go chenj di espirens for enitin.
Clint Alfino

**Clint Alfino** (dem born am for 7 August 1968, for Cape Town) na one South African baseball pleya.
Alfino folo do kompitishon for South Africa for 2000 Summer Olympics.
Claude Azéma

**'Italic text**Claude Azéma''' (5 July 1943 - 6 September 2021) na one French Roman Katolik prelate.
Im bi Auxiliary bishop of Montpellier from 2003-2018. Dem born am for Vailjauques.
Chronicles from the Land of the Happiest People on Earth

***Chronicles from the Land of the Happiest People on Earth*** na one buk or novel wey Naija raita Wole Soyinka rait for 2021.Di *novel* na e nomba 3 *novel*.Di last time wey Wole Soyinka rait *novel* bifor dis one na in 1973 wen e rait *Season of Anomy*.
## Wetin dey inside di buk
Di buk tok abaut Naija, bot Wole Soyinka rait am as if e jus tink am.For di buk, one sikret Sosaeti dey wey bi ogas for rilijion an politis dey yuz human pat as sakrifas.Di oga-dem dey get di human bodi from *Dr.Menka* hospitu an na tif dem dey tif di human bodi.*Dr.Menka* get one frend wey e nem *Duyole* an Duyole wan go stat niu job for *United Nation* an di wok dey *New York City*. E get som juju pawa wey no like mek Duyole go du di wok an dey kom dey distop am so dat e no go fit go du di wok.Dem yuz di tori tek tok abaut di bad-bins wey dey hapun inside gofment wok for Naija and som kontri-dem for Afrika in a metod wey no dey daret so dat meni pipul no go no sey na dem di buk dey tok abaut.

## Wetin dey tok about di buk
Meni pipul wey tok abaut buk tok fine -fine tins abaut dis Wole Soyinka Novel.Ben Okri, wey bi Naija raita tok abaut di buk inside The Guardian.E tok dey di buk na *" a vast dense Macabre"* an e stil tok sey na dis buk gud pass for all di wok wey Wole Soyinka don rait.Ben Okri tok sey di buk na Wole Soyinka rivenji against di pipul wey dey rul in bad way in di kontri an for meni Afrika  kontris in di 21st Senturi.*The New York Times* to dey Wole Soyinka rait di buk bikos of e pain wey e dey feel for e kontri Naija.
*NPR* no too tok gud tins abaut di buk an sey di buk no dey among Wole Soyinka best buk. NPR tok sey di buk get som pat wey rili gud an dey di buk mek you no how life bi for Naija.
Olaiya Igwe

**Ebun Oloyede** wey pipul sabi wel wel as **Olaiya Igwe** na Naija aktor, produsa an daretor wey popula wel wel for di fims wey e mek wey dia taitu na: Iru Esin, Alase Aye an Abela Pupa.

## E tori
Olaiya kom from Ogun stet an for 2022 e finish from Crescent University, Abeokuta wey dey Naija.

## How e tek wok
Olaiya Igwe don dey Naija fim indostri for di past forti years.E don akt fim wey pas 100 an produs fim wey pas 20.

## Fim wey e don du

*  Iru Esin

* Kosi Tabi Sugbon

* Abela Pupa

* Baale Oko Ilu

* Awon Aladun De (*Tv Series*)

* Ile Alayo

## Wia dem gada di tori
Christopher Ayres

**Christopher Ayres** (16 May 1965 — 18 October 2021) na one*Italic text* Amerika aktor, darektor and pesin wey dey rait skript. E dey do Vois aktin and *ADR* daretin on-top som Japanis *anime* sho wey dem chenj to Inglish for *Funmination*,*Okra Tron 5000,*New Generation Picture* and *Seraphim Digital/Sentai Filmworks*For di *anime*,naim dem know as di Vois of *Frieza* from *Dragon Ball Zkai* and
*Dragon Ball Super*,*Kei Kuromo* from *Gants*.Prince *Soma*from *Black Butler*,and *Shingen* *Takeda* from di *Sengoku Basara* siris dem.
Plenti pipul know am for *Mock Combat* for *cosplay *panel dem for *anime'' konfenshon dem.
Super Story

**Super Story** na one Naija television drama wey get difren difren tori wey Wale Adenuga produs.Na from one Magasin wey get di taitu *Super Story* di tori to mek di T.V drama dey kom from.Wen dey fest stat to dey sho-am for television, na evri Thurday by 8pm pipul dey si di drama for NTA.For now, pipul fit stil si *Super Story* evri Thurday by 8pm for NTA an WAP TV.Oda kebu netwok go kom kari di drama sho afta NTA an WAP TV don fest sho-am.
## Di list of drama wey dey don du

}

|-
| 2 || **Face of Deceit** ||  
|-
|3
|**An Eye For An Eye**
| rowspan="39" |
|-
|4
|**No Pain No Gain**
|-
|5
|**The Staff**
|-
|6
|**Enough is Enough**
|-
|7
|**Daddy’s Girl**
|-
|8
|**For The Love Of You**
|-
|9
|**The Gods Are Not To Blame**
|-
|10
|**The Grasscutter**
|-
|11
|**The Last Honour**
|-
|12
|**Campus Babes**
|-
|13
|**Hot Business**
|-
|14
|**One Bad Apple**
|-
|15
|**Lion Of Mogun**
|-
|16
|**Omoye**
|-
|17
|**My Uncle My Friend**
|-
|18
|**A New Song**
|-
|19
|**Behind The Smile**
|-
|20
|**Everything It Takes**
|-
|21
|**Because You Loved Me**
|-
|22
|**A Blast From The Past**
|-
|23
|**Invitation To Thunder**
|-
|24
|**Omajuwa**
|-
|25
|**Nnenna**
|-
|26
|**More Than A Friend**
|-
|27
|**Evil Genius**
|-
|28
|**The Promise**
|-
|29
|**A Night To Remember**
|-
|30
|**One Man's Poison**
|-
|31
|**Sister Sister** 
|-
|32
|**Itohan (A Call To Action)**
|-
|33
|**Is This Love?**
|-
|34
|**Another Chance**
|-
|35
|**Jealous Heart**
|-
|36
|**Too blind To See**
|-
|37
|**Corporate Thieves**
|-
|38
|**Rejected Stone**
|-
|39
|**Mother From Hell**
|-
|40
|**Point & Kill**
|-
|41
|**The Other Side**
|}

## Awods
Na *Super Story* win di *Best television series* awod for di Nigerian Television Merit Award in 2016.
Christine Adjahi Gnimagnon

**Christine Adjahi Gnimagnon** (dem born am for 1945) na Benin pesin wey dey rait buk. Dem born Christine Adjahi for 1945 inside *Zounzonmey*, one smol vilej for *Abomey* in Benin.

## Poblikeshon Dem
**Do masse: Contes Fons DU Be in.* Paris:*L'Harmattan*,2002
**Le forgeron magicien*.Paris *L'Harmattan*.2008
Chinyere Ohiri-Aniche

**Chinyere Ohiri-Aniche** (e kpai in 2018) na Naija professo an pesin wey stodi human langwejis. From 2016 go rish wen e kpai, Chinyere Ohiri-Aniche bi di Oga patapata for di "*National Institute for Nigerian Language (NINLAM)*"
## How e tek go skull
Ohiri-Aniche kolet B.Sc. in "*French an "*Linguistic"* from [[Georgetown University]] for 1975.E kolet e M.Ed in *"Language Teaching*" from [[University of Montreal]] an na [[University of Port Harcourt]] in 1991 e tek kolet e Ph.D
Ohiri-Aniche bikom a sinior leshura wey dey tish [[Igbo]] edukeshon in [[University of Lagos]]
Two akademik buk tok an honor Ohiri-Aniche in 2015.
Wen e stil bi Oga patapata for LAN (Linguistic Association of Nigeria), Ohiri Aniche tok sey ova 400 Naija langwej de denja as in dey fit no de again.For August 2016, Naija presidor [[Muhammadu Buhari]] mek Ohiri-Aniche di CEO (Chief Executive Officer) of *"National Institute of Nigerian Language"* (NINLAN).
E kolet di posishon of oga patapata of NINLAN from Ben Elugbe an na Ohiri-Aniche bi di third esekutiv daretor of NINLAN.By di end of 2016, e tok sey fifti Naija langwej don dey di levu wey dey go kpai finali.
Chinyere Ohiri-Aniche kpai in September 2018.
==Wok wey e du==
* *A comparative phonology of consonants in the Igboid, Edoid, and Yoruboid languages of Nigeria*. PhD thesis, University of Port Harcourt, 1991.
* 'Language diversification in the Akoko area of Western Nigeria', in [[Roger Blench|R. M. Blench]] & [[Matthew Spriggs|M. Spriggs]] (eds.) *Archaeology and Language IV. Language change and cultural transformation*, 1999, pp.&nbsp;79–94. 
* 'Language pluralism and national development in Nigeria', in A. E. Eruvbetine (ed.) *The humanistic management and pluralism: A formula for development in Nigeria*, 2001, pp.&nbsp;544–560.
* (ed. with Iwu Ikwubuzo and Chigozie Nnabuihe) *Udezuluigbo: a festschrift in honour of Sam Uzochukwu*. Itire, Lagos, Nigeria : Green Olive, 2008.
* (ed. with T. Uzodinma Nwala and Nath Aniekwu) *Igbo nation: history & challenges of rebirth and development''. Ibadan, Nigeria : Kraft Books Limited, 2015.
Chinonso Ukah

**Chinonso Ukah** (dem born for May 27, 1996) na Naija komendian, advatasa an aktres.Pipul no am wel wel as  **Nons Minaj** or **Ada Jesus**.
## E pasonal life
Na for Abia Stet dem bon Chinonso Ukah for Naija.E go Komand Sekondri Skul an den Babcock Yunivasiti go rid Poblik Administreshon.Chinonso Ukah get MBA satifikat from di yunivasiti.
How e tek wok==
Chinonso Ukah folo join-bodi for di Naija TV rihaliti sho Next Movie Star an e kari sekod for di kompetishon.E kom stat to dey akt Nollywood fim in di midu of 2015 wen e akt inside di fim "*Quiet*".Na for 2017 Chinonso Ukah kom rili stat to put bodi for fim afta e don enta yunivasiti.
## E komedi wok
Chinonso Ukah dey popula for di komedi fim aria bikos e dey post smol smol komedi fim for sosha midiha.
Meni popula Naija selebriti don akt for Chinonso Ukah komedi smol smol fims.Som of dem na Kanayo O. Kanayo, Don Jazzy, Peruzi an meni odas.
## Fim-dem wey e don akt
* Quiet (2015)
* Baby Palaver (2018)
* Sex is Not The Answer (2018)
* Cooked-Up Love (2018)
* Imperfect (2019)
* Our Wife (2019)
* The Alter Date (2019)
* Time and Chance (2019)
* Her Mother's Man (2019)
* Different Strokes (2019)
* Truth or Dead (2019)
* Pandora's Box (2020)
* The Third Wheel (2021)
* Hustle (2021)
* The Miracle Centre (2020)
Samuel Ortom

**Samuel Iorear Ortom** (dem bon am for 23 April 1961), na Naija politishian, biznes pesin an e lik to dey hep pipul. Na e bi di bifor bifor *Minister for State Trade and Investment* onda Goodluck Jonathan govamet. Ortom enta as Govno for Benue Stet onda All Progressive Congress parti in 2015. E stil kon enta as Govno for sekod time on 29 May 2019. 

## How e tek stat life an go skul
Dem bon Samuel Ortom on 23 April 1961 in Guma lokal Govamet for Benue Stet, Naija. E go St John's Pamari Skul wey dey Gboko in 1970 but e kon leta go St Catherine's Pamari Skul wey dey Markurdi in 1974.Na for 1976 e finish pamari Skul. Ortom enta Idah Secondary Commercial College, wey dey Kogi Stet| Kogi State. E du two years for di skul bifor dem stop im papa for Govment wok, wey kon mek am no finish sekondri skul bikos of moni. E leta stat to dey du driva wok. 

E leta get *General Certificate of Education* an *Diploma in Salesmanship* E go Ahmadu Bello University,Zaria to get Interim Matriculation Board Certificate, in 1995, an Diploma in Journalism in 1998. E stil leta go Benue State University go get *Advance Diploma in Personnel Management* in 2001 an *Member of Public Administration* insaid 2004. Ortom get PHD fom di Commonwealth University, Belize.

## Hau e tek wok for politis.
Ortom wok for difren parti for politis insaid Benue Stet some of dem na *National Center Party of Nigeria* as Stet Secretary, Stet Treasuerer for All Peoples Party (APP), second chairman for Peoples Democratic Party (PDP). Na Ortom bi di Director of Operation for PDP Campaign for Benue Stet in 2007 an Director of Administration for Goodluck/Sambo Campaign Organization for Benue insaid 2011, Na im bi di PDP National Auditor bifor im bi Minister for Naija.
Martha Nelson Thomas

**Martha Nelson Thomas**(dem bon Martha Marie Nelson,for November 29,1950-May26,2013)na one Amerika *folk  artist*,wey plenti pipul know sey na Soft Skupsho wok shi dey do.
Na Thomas kriet "*Doll Babies*" wey dem yuz for *Cabbage Patch Kids*.
## Im Baografi
Dem bon Martha Nelson for *Princeton, Kentucky*.Im papa an mama nem na Ralp an Ernestine Nelson.Wen shi stil smol, Im famili muv go Mayfield, Kentucky.
Na for Louisville School of Art shi graduet.Martha Nelson mari Tucker Thomas for October 10,1981.Dem kom bon three pikin dem ,Seth,Carl an Mara.Martha na sista to Albert Nelson wey dey stey for Louisville an dey kav ston for dia.
For 1971 wen shi stil bi student,Thomas stat to dey pratis to dey do smol-smol *doll* dem for Soft Skupsho.
Na wetin smol-smol pikin dem dey do shi dey tek do di *Doll Babies*Na hand shi dey tek do di wok an dey sell am for *Craft Fairs* araund Louisville, Kentucky.
For 1976,Thomas mit Xavier Roberts for for one of di *Cratf Fairs* dem.Xavier tel Thomas sey mek shi soplai plenti doll dem wey dem go sel for Georgia,wie Im dey Liv an dey wok.Thomas alau am to dey sel di *Doll Babies* dem for some taim bot shi kom stop Roberts sef kom stat im own vashon for 1978, and for im kolet laisens for di dolls  and kom tel Coleco to do am pleti and Im kom kol am *Cabbage Patch Kids*
For 1979, Thomas Kari Roberts go *court* for di fest time.By 1983, shi stat to find hau Roberts go tek pey am $1 million for damej dem.For 1984, dem setul di mata bai dem sef and dem no go *court*agen bot no bodi know hau mosh dem tek setul di mata.Araund dis time, *Cabbage Patch Kids* don popula so tey pipul dey buk and dey wait for di doll dem for like nine- month.Thomas sel meni of im wok tru *Fibre-Craft* wey bi like Im orijina *Doll Babies*wey alau kostoma to dey sow dia own doll.For dat time dem don dey sel *Cabbage Patch Kids* for $30- $150;di tota*Doll Babies*wey Thomas dey sel kost abuat $16.Afta di *court*kes Martha kontiniu to dey kriat art truaut im life.
Some of im projet dem inklud toy wey shi do from di tins dem wey im pikin dem draw and som wey shi yuz socks tek do.
Martha and im famili sel al dis tins wey shi kriat dem for Loka kratf *fairs*.
Martha try wel wel tek sopot mek  smol pikin dem luv art.Shi bi artist wey dey stey for smol pikin elementri skul and shi do plenti workshop dem wit di loka girl skaut demand oda oganaizeshon dem.
Thomas dai for Louisville, Kentucky on May 26,2013 afta shi batul wit *Ovarian * Kansa.
Dem ezibit im wok dem for *High Museum of Art*

## Refrens Dem
#Martha Nelson
"Thomas Obituary"-
LOUISVILLE,KY1
ObitTree
May5,2019.

2.Custody' fight over
Cabbage Patch dolls
Christian Science Monitor
December12,1983.

3.Piro Lauren(April-2015)
"The Not-So-Sweet Truth
about Cabbage Patch Kids
Good Housekeeping

4."Sewing Up the Doll Market.
Washingt Post December 6,1984

5."Way Out There: The Art of Southern
Backroads High Museum of Art''.
Lucie Rault

**Lucie Rault** (pipul Sabi as Lucie Rault- Leyrat) na persin wey no abaut difren kolsho an na Paris for France e dey sta. Na shi bi di oga for *Museum Of Natural History*, an bifor bifor chief for *department of esthnomusicology* of di *Musee de l'Homme*.
Hester Jonas

**Hester Jonas** ( wey dey bon araud 1570 an e kpai December 24, 1635) na German norse an Wayo wuman.Dey Kil-am bikos e na witch.Pipul sabi am wel wel as *"Witch of [[Neuss]].
==How e tek stat life==
Na for [[Dormagen]] dey tek bon Hester Jonas.Wen e mari miller Peter Meurer, dey komot go live for Neuss.Afta e marej, Hester Jonas stat to get epiletik an shoki.E kom wok as norse wey dey tekia of mama an dia pikin an pipul biliv sey e get wayo wel wel.
Hester Jonas no how to yuz plant an tek trit pipul espeshali [[Mandrake]].
Wen Hester Jonas bi 64 years, pipul hakuss am sey e bi witch, dey harest am, ask am kweshon, flog am an kari am kom di kot mek e faze Mayor or joj of Neuss.Di kot pass jojmet sey Hester Jonas don du padi padi wit Devil.Di kot fest lisin to e kase for November 15, 1635 an dey kom du e sekod yeerin for November 22, 1635. Hester Jonas tok sey e no bi witch an sey na lahi bi all di tins wey pipul dey tok abaut am. Afta wey Twenty-Eight days don pass for December 19 an 20, dey forse am to sit-down on top of chair wey pin or nail dey for almost three hours.Afta wey dey don beat Hester Jonas wel wel, e kom konfess sey e slip wit  one blak man wey e nem na *"Hans Beelzebub*" an sey e dey damej hanima an human bein wit blak majik. Hester Jonas eskape from wey dey lock am bot dey stil kach am bak.
Hester Jonas stil no gri sey na witch not wen beatin too plenti e gri sey e na witch di next day Afta dey kach am.Wen e don gri for all di tins wey pipul tok abaut am, di kot kom tok sey mek dey go kil-am by kotin e hed komot. 
For 24 December 1635, dey komot Hester Jonas hed. Dey put faya for e dead bodi an hashes wey rimen, dey skata am for all di Four aria of di ples.
Di rekod of how evritin tek happun dey di siti rekod  of Neuss.
==Smol informashon abaut am==
* "*The ballad of Hester Jonas"'' by Peter Maiwald
* German folk rock band Cochise sing one song for Jonas.